

 УТВЪРДИЛ:……………….

 Петя Йорданова

 ВрИД Директор на ДГ "Детска радост"

**МЕХАНИЗЪМ ЗА РАБОТА СЪС СЕМЕЙСТВАТА И ДЕЦАТА В ПЕРИОДА НА АДАПТАЦИЯ ОТ СЕМЕЙНАТА СРЕДА КЪМ ДЕТСКАТА ГРАДИНА**

Детската градина е преживяване за всяко дете и то има нужда от време и пространство, за да преодолее стреса в новата социална среда.

Процесът за адаптация на всяко дете е различен и индивидуален. Децата, които постъпват направо в първа група или не са посещавали редовно детска ясла, преживяват различен период на социализиране, в зависимост от различни фактори – здравословно състояние, характер, предварителна подготовка за детска градина. За бързата и безболезнена адаптация в първа група е необходимо педагози и родители да работят в сътрудничество.

Динамичната съвременна действителност, настъпващите промени в нея налагат необходимостта от адаптивни механизми към децата от най - ранна възраст. Те улесняват приспособяването им в социалната среда в детските заведения, която се различава от семейната. В това отношение задачата на педагозите е сложна и много отговорна, защото от първото адаптиране зависи реакцията на детето към всичко непознато по-нататък в съзнателния му живот.

В процеса на социалното адаптиране, детето усвоява опит и се приобщава към определена среда и затова го подпомагат механизмите за социално приспособяване, които на този етап са доминиращи. Освен тях от значение е познавателната и емоционална страна на адаптацията. Емоциите са в основата за малкото дете.

Процесът на адаптиране обуславя нуждата от различни начини за улесняване на приспособяването на децата към условията в детската градина. Най-важният момент е свързан с уеднаквяването на дневния режим, формирането на умения и навици.

Друг съществен момент е психологическата подготовка. Желателно е предварително посещение в детското заведение с цел запознаване с новата обстановка, дневен режим и персонала.  Родителите целенасочено да създават положителна нагласа към новото място в разговор с детето, като се предизвиква интерес и любопитство. Внимателно да се изтъкне положителното, а именно присъствието на много деца, играчки и други.

При първоначално постъпване  в детската градина е осигурено и взаимодействие с логопед, който също подпомага процеса на адаптация при малките деца.

С децата от 3 години до 3 години и 6 месеца при постъпване за първи път на детето в детската градина се извършва Ранно оценяване на развитието на детето във връзка с чл. 8, ал. 3, т. 1 от Наредбата за приобщаващо образование. Оценяването се извършва чрез скрининг тест, след информирано съгласие на родителите.

В периода на адаптацията взаимоотношенията учител – родител е от голямо значение. Много важно е родителите и учителите да намерят пространство, в което да си изговорят очакванията, правилата и всичко около ежедневието в детската градина. Когато се изясняват очакванията е добре родителите също да споделят своите.

За децата, които преживяват по – трудно адаптацията в детската група е препоръчително, ако родителят има желание и възможност да присъства, заедно с детето в групата около половин час.

Принципът за постепенност е ръководещ в механизма на адаптация, а именно да се започне с кратък престой, който постепенно се удължава. Това се съобразява с индивидуалните особености на всяко дете.

Създадени са условия за ежедневни разговори в удобно за двете страни време - сутрин при прием на детето, на обяд от 13:00 - 13:30 часа и вечер при изпращане на детето. С родителите се провежда aнкета с въпроси за опознаване личностните характеристики на детето, очакванията им от детското заведение и конкретни предложения към екипа, които ще работи с детето, което постъпва в детското заведение.

Ролята на учителите е от първостепенно значение за адаптацията на децата в детската градина. Приспособяването им чрез общуване става неусетно с помощта на педагога, който ги насочва към приятни емоции и разговори.

Една от най-добрите възможности за въвеждането на децата в социалната среда е игровата дейност. На основата на игрите се създават взаимоотношения и се учат безболезнено да спазват правилата и нормите на поведение.

Друга възможност е организирането на различни мероприятия и дейности съпътстващи социалния живот в детската градина, а именно:

1. **Организационни дейности:**
2. Провеждане на предварителна опознавателна среща между деца, родители и екипа на групата - синхронизиране на възпитателно-образователните процеси в условията на семейната среда и ДГ (здравни изисквания, социални умения, хранителен режим и други).
3. Организиране на материалната среда за възпитателно - образователния процес - игрова, интересна, забавна, развиваща, образователна, интегративна и други.
4. Изготвяне на табла за родителите с информация за здравето, правилата  в групата, социалния живот на децата в ДГ.
5. Предоставяне и попълване на анкети от родителите.
6. Срещи на родители с педагогическите специалисти от детската градина.

**II. Мероприятия, проведени в детската градина с участието на деца и родители/съвместно, когато е възможно/:**

1. Ден на християнското семейство
2. Коледа
3. Баба Марта
4. Осми март
5. Великден
6. Други - планирани в организационната работа на учителите

**III. Мероприятия, свързани с участие в  клубните дейности /съвместно деца и родители, когато е възможно/:**

1. ***Клуб „Спортуваме заедно”***

 • Спортни празници.

 • Спортни игри, развлечения.

1. ***Клуб „Обичаи и традиции от поколенията”***

• Ден на християнското семейство – празничен поздрав към родителите с музикални игри, песни и стихотворения, разнообразни дидактични игри.

• Изработване на мартенички от деца и родители у дома и в детската градина. Организиране на изложба в групите.

1. ***Клуб „Празници да има!”***

• Есенен празник – музикално - подвижни игри, стихотворения, песни.

• Коледен празник „В очакване на Дядо Коледа”- песни, стихотворения и танци.

• Празник в приказния свят в Седмицата на книгата - драматизации на приказки, заучаване на стихотворения, игри с пръсти, игри свързани с разпознаването на приказки и др.

• Празник на мама – драматизации, поздрави, изработване на подаръци за мама.

• Пролетни празници „От Лазаровден до Великден“.

1. ***Клуб „Здрав бъди!”***

 • Теми със здравна тематика - презентации, музикални и дидактични игри.

 • Среща с медицинската сестра-представяне на здравна беседа за децата и родителите.

 • Обособяване на кътове със съответната тематика.

1. ***Клуб „С цветни боички ще нашарим всичко”***

 • Различни тематични изложби – сезонни, празнични.

1. ***Клуб „Да си ЕКО е модерно”***

• Теми с екологична тематика - презентации, музикални и дидактични игри, разходки, наблюдения, грижа за растенията в занималнята и в двора на детската градина, запознаване с подходяща литература.

1. ***„Безопасност на движението па пътищата”***

• Теми със съответната тематика - подвижни игри, заучаване на стихотворения, запознаване с литературни герои, апликиране, оцветяване.

• Срещи с кварталния инспектор и представител на ПБЗНБАК

**IV. Мероприятия, проведени съвместно деца и родители:**

• Украси за тематични изложби, сезонни кътове - есенни, зимни, коледни, мартенски, великденски и др.

Разнообразният и богат социален живот в детската градина, изграждането на доверие, установяването и поддържането на диалог, ще позволи на децата да намерят подкрепа към своята адаптация.

            Ние, екипът на детската градина, работим за  позитивна нагласа към институцията на децата в детската градина и техните родители.

Настоящият механизъм е част от Правилника за дейността на детската градина.